y

Langusova ulica 4, 1535 Ljubljana T: 01 478 82 00

 E: gp.mope@gov.si

 www.mope.gov.si

|  |
| --- |
| Številka: 007-69/2025 |
| Ljubljana, 14. 5. 2025 |
| EVA: 2025-2570-0018 |
| **GENERALNI SEKRETARIAT VLADE REPUBLIKE SLOVENIJE**gp.gs@gov.si |
| ZADEVA: Predlog zakona o spremembah in dopolnitvah Zakona o upravljanju javnega potniškega prometa – predlog za obravnavo  |
| 1. Predlog sklepov vlade: |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in [163/22](http://www.uradni-list.si/1/objava.jsp?sop=2022-01-4191)) je Vlada Republike Slovenije na .. seji dne ... sprejela SKLEP:Vlada Republike Slovenije je določila besedilo Predloga zakona o spremembah in dopolnitvah Zakona o upravljanju javnega potniškega prometa in ga pošlje v obravnavo Državnemu zboru po skrajšanem postopku.  Barbara Kolenko Helbl GENERALNA SEKRETARKASklep prejmejo:* Državni zbor Republike Slovenije,
* Služba vlade Republike Slovenije za zakonodajo,
* Ministrstvo za okolje, podnebje in energijo,
* Ministrstvo za finance in
* Družba za upravljanje javnega potniškega prometa, d.o.o., Reška cesta 2, 6230 Postojna
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| Predlog zakona o spremembah in dopolnitvah Zakona o upravljanju javnega potniškega prometa se sprejema po skrajšanem postopku zaradi odprave administrativnih in birokratskih ovir delovanja DUJPP. Predlagane spremembe ZUJPP so vezane izključno na prilagoditev denarnega toka na način, da bo lahko DUJPP opravljal takšen obseg nalog, kot je bil prvotni namen ob sprejemanju ZUJPP. DUJPP bo lahko izvajal naloge v svojem imenu in za svoj račun, kar pomeni, da bo izdajatelj enotnih vozovnic DUJPP, posledično bodo prihodki od prodaje enotnih vozovnic, katerih namen je financiranje medkrajevnega JPP (30. člen ZUJPP), v upravljanju DUJPP. S temi spremembami bo dosežen namen ZUJPP, to je zagotavljanje enotnega in preglednega financiranja ter upravljanja medkrajevnega javnega potniškega prometa. Zaradi manjših sprememb in dopolnitev zakona gre torej za skrajšani postopek. Prav tako bo lahko DUJPP učinkovito in uspešno črpal EU sredstva iz sklada za podnebne spremembe »Socail Climet Found« iz naslova prevozne revščine.  |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister za okolje, podnebje in energijo
* mag. Matjaž Vrčko, vodja Sektorja za javni potniški promet, Ministrstvo za okolje, podnebje in energijo
* Suzana Tajnik, sekretarka v Sektorju za javni potniški promet, Ministrstvo za okolje, podnebje in energijo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| * Miran Sečki, direktor Družbe za uporabljanje javnega potniškega prometa, d.o.o.
* Špela Petrič, vodja splošnih služb v Družbi za upravljanje javnega potniškega prometa. d.o.o.
 |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Zakon o upravljanju javnega potniškega prometa (Uradni list RS, št. 54/22 in 18/23 – ZDU-1O; v nadaljnjem besedilu: ZUJPP) določa, da Družba za upravljanje javnega potniškega prometa (v nadaljnjem besedilu: DUJPP) opravlja naloge upravljalca javnega potniškega prometa (v nadaljnjem besedilu: JPP), kar vključuje vrsto nalog v zvezi z financiranjem obvezne gospodarske javne službe na področju javnega linijskega prevoza potnikov (v nadaljnjem besedilu: OGJS). Med te naloge spadajo plačila nadomestil prevoznikom za izvajanje OGJS, poravnava med udeleženci enotne vozovnice in plačila nadomestil na podlagi pogodb za integrirane linije. Poleg tega se na račun DUJPP stekajo prihodki iz naslova nakupa enotnih vozovnic, katerih namen je financiranje medkrajevnega JPP. V skladu s prvim odstavkom 27. člena je DUJPP zadolžen za celovito financiranje medkrajevnega linijskega avtobusnega prevoza, pri čemer pa po aktualni ureditvi deluje v imenu in za račun Republike Slovenije.Izvajanje nalog financiranja in upravljanja OGJS pa se trenutno še vedno izvaja s strani Ministrstva za okolje, podnebje in energijo (v nadaljnjem besedilu: MOPE), kar negativno vpliva na procese nadzora in usklajevanja. DUJPP namreč usklajuje vozne rede, določa mesečne prevožene kilometre in kontrolira kakovost ter obseg izvajanja OGJS, vendar pa so računi prevoznikov usmerjeni na MOPE, ki jih preverja, potrjuje in plačuje. Takšna ureditev otežuje učinkovito izvajanje nalog DUJPP in ustvarja dodatne izzive in nejasnosti v finančnem poslovanju države ter vodi do zapletenega izvajanja nalog, kar otežuje doseganje ključnih ciljev ustanovitve DUJPP. Da bi omogočili izvajanje vseh nalog za katere je zadolžen DUJPP so potrebne spremembe ZUJPP, ki so v tem gradivu. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | **DA**/NE |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ | **0,00** | 0,00 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1 |
|  |  |  |  |  |
| SKUPAJ | 0,00 | **0,00** |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
| Gradivo je bilo objavljeno na e- demokraciji. |
| Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **NE** |
|  mag. Tina Seršen DRŽAVNA SEKRETARKA  |

Priloga:

- predlog sklepa Vlade Republike Slovenije

- predlog zakona.

**Predlog sklepa**

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in [163/22](http://www.uradni-list.si/1/objava.jsp?sop=2022-01-4191)) je Vlada Republike Slovenije na … seji dne ... sprejela

SKLEP:

Vlada Republike Slovenije je določila besedilo Predloga zakona o spremembah in dopolnitvah Zakona o upravljanju javnega potniškega prometa in ga pošlje v obravnavo Državnemu zboru po skrajšanem postopku.

 Barbara Kolenko Helbl

 GENERALNA SEKRETARKA

Priloga:

* Predlog zakona

Sklep prejmejo:

* Državni zbor Republike Slovenije,
* Služba vlade Republike Slovenije za zakonodajo,
* Ministrstvo za okolje, podnebje in energijo,
* Ministrstvo za finance in
* Družba za upravljanje javnega potniškega prometa, d.o.o., Reška cesta 2, 6230 Postojna

**PRILOGA:**

PREDLOG

(EVA 2025 2025-2570-0018 )

|  |
| --- |
| ZAKONO SPREMEMBAH IN DOPOLNITVAH ZAKONA O UPRAVLJANJU JAVNEGA POTNIŠKEGA PROMETA |
| I. UVOD |
| 1. OCENA STANJA IN RAZLOGI ZA SPREJEM PREDLOGA ZAKONA |
| Zakon o upravljanju javnega potniškega prometa (Uradni list RS, št. 54/22 in 18/23 – ZDU-1O; v nadaljnjem besedilu: ZUJPP) določa, da Družba za upravljanje javnega potniškega prometa (v nadaljnjem besedilu: DUJPP) opravlja naloge upravljalca javnega potniškega prometa (v nadaljnjem besedilu: JPP), kar vključuje vrsto nalog v zvezi z financiranjem obvezne gospodarske javne službe na področju javnega linijskega prevoza potnikov (v nadaljnjem besedilu: OGJS). Med te naloge spadajo plačila nadomestil prevoznikom za izvajanje OGJS, poravnava med udeleženci enotne vozovnice in plačila nadomestil na podlagi pogodb za integrirane linije (4. točka drugega odstavka 16. člena ZUJPP). Poleg tega se na račun DUJPP stekajo prihodki iz naslova nakupa enotnih vozovnic, katerih namen je financiranje medkrajevnega JPP (30. člen ZUJPP). V skladu s prvim odstavkom 27. člena je DUJPP zadolžen za celovito financiranje medkrajevnega linijskega avtobusnega prevoza, pri čemer pa po aktualni ureditvi deluje v imenu in za račun Republike Slovenije (16. člen ZUJPP).ZUJPP pooblašča DUJPP, da financira izvajanje OGJS, hkrati pa DUJPP deluje v imenu in za račun Republike Slovenije. Takšna ureditev ima naslednje pravne posledice:1. V okviru izvajanja OGJS je pravna vez sklenjena med koncesionarji kot izvajalci storitev avtobusnega prevoza potnikov na eni strani in Republiko Slovenijo kot prejemnico teh storitev na drugi strani. Posledično morajo torej koncesionarji račune za svoje storitve izdajati Republiki Sloveniji, slednja pa lahko DDV, ki je na te storitve pravilno obračunan, tudi odbije. V posledici navedenega DUJPP nima pravice do odbitka DDV od teh nabav, saj ni niti njihov prejemnik niti jih ne uporablja za opravljanje svoje obdavčene dejavnosti.
2. Koncesionarji oziroma izvajalci OGJS storitev avtobusnega prevoza potnikov opravijo za koncedenta (Republika Slovenija), ki storitev, skladno s 50. členom Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP, 18/23 – ZDU-1O in 23/24; v nadaljnjem besedilu: ZPCP-2), zagotavlja potnikom. Pri tem izvajalec OGJS prevoznino, ki jo plačujejo potniki za uporabo storitev prevoza potnikov in prtljage, obračunava v imenu in za račun Republike Slovenije.
3. DUJPP v imenu in za račun Republike Slovenije skrbi za pripravo in izvajanje postopkov oddaje storitev OGJS, sklepanje pogodb z izbranimi izvajalci, opravljanje nadzora nad izvajanjem sklenjenih pogodb ter za financiranje izvajanja gospodarske javne službe. V primerih delovanja v tujem imenu in za tuj račun (DUJPP v imenu in za račun Republike Slovenije) pravno razmerje v zvezi z dobavo blaga oz. opravljenimi storitvami vzpostavi neposredno med koncesionarjem oz. izvajalcem transakcije in koncedentom, tj. Republiko Slovenijo.
4. DUJPP sklepa pogodbe z izvajalci prevoznih storitev o vključitvi v sistem enotne vozovnice (ki so podlaga, da subjekt prodaja enotno vozovnico) v imenu in za račun Republike Slovenije.

ZUJPP torej za financiranje OGJS pooblašča DUJPP ob drugem pa določa, da je končni prejemnik storitev Republika Slovenija (določeno je neposredno zastopanje »v imenu in za račun«, ki ima naravo agencijske pogodbe). Takšna ureditev vodi do zapletenega izvajanja nalog, kar otežuje doseganje ključnih ciljev ustanovitve DUJPP. Zaradi tega se izvajanje nalog financiranja in upravljanja OGJS trenutno še vedno izvaja s strani Ministrstva za okolje, podnebje in energijo (v nadaljnjem besedilu: MOPE), kar negativno vpliva na procese nadzora in usklajevanja. DUJPP namreč usklajuje vozne rede, določa mesečne prevožene kilometre in kontrolira kakovost ter obseg izvajanja OGJS, vendar pa so računi prevoznikov usmerjeni na MOPE, ki jih preverja, potrjuje in plačuje. Takšna ureditev otežuje učinkovito izvajanje nalog DUJPP in ustvarja dodatne izzive in nejasnosti v finančnem poslovanju države. |
| 2. CILJI, NAČELA IN POGLAVITNE REŠITVE PREDLOGA ZAKONA |
| 2.1 Cilji |
| Predlog spremembe zakona si prizadeva za vzpostavitev primernega in jasnega pravnega okvira za zagotovitev učinkovitega financiranja javnega potniškega prometa v Republiki Sloveniji. Eden ključnih ciljev ZUJPP in posledične ustanovitve DUJPP je bila preglednejša in gospodarnejša raba proračunskih sredstev.Trenutna ureditev sistema integriranega javnega potniškega prometa ni zadovoljiva, saj ne dosega ciljev, zaradi katerih je bil ustanovljena DUJPP in sprejet ZUJPP, tj. transparentno in učinkovito upravljanje in financiranje javnega potniškega prometa.V posledici navedenega je cilj predlaganih sprememb ZUJPP zagotoviti prilagoditev zakonodaje na način, da bo lahko DUJPP opravljal takšen obseg nalog, kot je bil prvotni namen ob sprejemanju ZUJPP. Konkretno sledi tudi naslednjim ciljem:1. Celovito izvajanje upravljanja JPP s strani DUJPP. ZUJPP je potrebno dopolniti tako, da bo DUJPP prevzel vse finančne in operativne naloge, povezane z upravljanjem JPP. Finančne naloge se med drugim nanašajo na plačevanje nadomestil prevoznikom, namensko ravnanje s sredstvi natečenimi od prodaje enotne vozovnice, izdajanje računov, vzpostavljanje terjatev, poročanje in obračunavanje DDV ter vodenje vseh potrebnih evidenc in poročanje o poslovanju v finančnem delu. S tem bo DUJPP lahko celovito izvajal naloge, ki mu jih zakonodaja že eksplicitno nalaga.
2. Poenostavitev izvajanja OJGS. S spremembo ZUJPP se mora odpraviti neskladje glede odgovornosti za izvajanje finančnih obveznosti do prevoznikov in natančno opredeliti uporabo sredstev natečenih iz naslova prodaje enotne vozovnice. DUJPP mora imeti po zakonu možnost, da samostojno izvaja plačila in finančne transakcije, kar bo omogočilo učinkovitejše poslovanje in enotno izvajanje vseh nalog JPP.
3. Povečanje učinkovitosti in transparentnosti. S koncentracijo vseh pristojnosti na en organ bo zagotovljena večja učinkovitost v upravljanju JPP. Prav tako bodo s tem odpravljene nejasnosti, ki trenutno nastajajo zaradi razdelitve odgovornosti med DUJPP in MOPE. S tem bo povečana preglednost poslovanja, saj bo DUJPP samostojno izvajal finančne transakcije, kar bo omogočalo učinkovitejši nadzor nad finančnimi tokovi in obveznostmi.
4. Zakonodajne spremembe morajo urediti pravna razmerja, ki vplivajo na obračunavanje DDV, tako da bo DUJPP kot upravljalec JPP lahko v celoti izpolnjeval svoje davčne in plačilne obveznosti v skladu z veljavno zakonodajo.
5. S predlagano spremembo bo DUJPP izvajal naloge v svojem imenu in za svoj račun, kar pomeni, da bo izdajatelj enotnih vozovnic DUJPP, posledično bodo prihodki od prodaje enotnih vozovnic, katerih namen je financiranje medkrajevnega JPP (30. člen ZUJPP), v upravljanju DUJPP.

S temi spremembami bo dosežen namen ZUJPP, to je zagotavljanje enotnega in preglednega financiranja ter upravljanja medkrajevnega javnega potniškega prometa. |
| 2.2 Načela |
| Z upoštevanjem zastavljenih ciljev ureditve so v ospredju načela učinkovitega in gospodarnega ravnanja ter zagotavljanja transparentnosti, kar omogoča jasen in pregleden potek vseh procesov financiranja OGJS. Storitve javnega potniškega prometa morajo biti zagotovljene tako, da se z njihovim izvajanjem zagotovi učinkovito in gospodarno porabo javnih sredstev ter uspešno doseže cilje, določene skladno s predpisi, ki urejajo javni potniški promet. V ta namen pa je potrebno jasno opredeliti pooblastila, naloge in razmerja med udeleženci v okviru izvajanja OGJS. |
| 2.3 Poglavitne rešitveS tem Zakonom o spremembah in dopolnitvah ZUJPP se obstoječi pravni red prilagodi na način, da bo celotno izvajanje upravljanja JPP opravljal DUJPP, vključno s finančnim poslovanjem, kot je plačevanje računov, izstavitev terjatev, skrb za namensko porabo sredstev natečenih iz naslova prodaje enotnih vozovnic in vseh davčnih obveznosti vključno s poročanjem in obračunom DDV. S tem bo DUJPP lahko izvajal vse naloge zakonito in skladno z namenom, na podlagi katerega je bil ZUJPP sprejet. Za namene doseganja ciljev se s spremembo 16. člena ZUJPP spreminjajo pravna razmerja med udeleženci OGJS ter pooblastila in naloge DUJPP na način, da bodo zakonska določila odražala gospodarsko in poslovno stvarnost, na podlagi katere bo DUJPP lahko zakonito opravljal aktivnosti iz prvega odstavka tega poglavja. |
| 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA |
| Predlog o spremembah ZUJPP ne bo imel finančnih posledic za državni proračun in druga javno-finančna sredstva, niti niso predvideni povečanje ali zmanjšanje prihodkov državnega proračuna, povečanje ali zmanjšanje obveznosti za druga javna finančna sredstva ter prihranki za državni proračun in druga javna finančna sredstva. |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Predlog zakona ne predvideva porabe proračunskih sredstev, zato ni potrebno zagotoviti finančnih sredstev v sprejetih proračunih za leti 2025 in 2026 za izvajanje zakona ni treba zagotoviti dodatnih finančnih sredstev v sprejetem državnem proračunu. |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJETa zakon ni predmet prilagajanja slovenske ureditve pravu EU.NizozemskaNa Nizozemskem je javni potniški promet primarno urejen v Zakonu o potniškem prometu iz leta 2000 (Wet personenvervoer 2000). Zakon določa, da regionalni prometni organi delujejo kot glavni upravljavci sistema. Njihova vloga zajema načrtovanje omrežja, določanje tarif, izvajanje javnih razpisov ter zbiranje in razporejanje finančnih sredstev. Izvajalci prevoznih storitev oziroma konceisonarji izdajajo račune omenjenim organom za opravljene storitve. Financiranje poteka prek kombinacije prihodkov od prodaje vozovnic in državnih subvencij.Sredstva za storitve javnega prevoza zagotavlja neposredno ministrstvo za promet, regionalnim prometnim organom pa se dodelijo v skladu s posebnimi merili za razdelitev. Od leta 2005 je financiranje javnih prevoznih storitev postalo del obsežnega finančnega transferja, namenjenega prometu, ki ga osrednja vlada namenja prometnim organom (Brede Doeluitkering, BDU). Od takrat imajo lokalni organi proste roke pri dodeljevanju sredstev po lastni presoji med javni promet in infrastrukturo (ceste, infrastruktura javnega prometa, kolesarske steze itd.). V redkih primerih lokalne oblasti (ali celo gospodarske zbornice, podjetja itd.) zagotovijo sredstva za posebne lokalne storitve javnega prevoza, kot je na primer dodatno izvajanje prevozov med železniško postajo in obrobnim industrijskim območjem ob konicah. Republika FrancijaFrancija javni potniški promet ureja celovito za področje celotne države. Pooblastila, ki se nanašajo na organizacijo prometa, so razdeljena na vseh teritorialnih ravneh in izhajajo iz naslednjih državnih zakonov: Zakon o organizaciji notranjega prometa (LOTI – Loi d'Orientation des Transports Intérieurs –1982), Sapinovzakon (1993) in Sapinov zakon II (2017), Prometni zakonik (Transport Code – 2010/2015), Zakon ousmerjanju mobilnosti (Loi d’orientation des mobilités – 2019). Zakon o organizaciji notranjega prometa(LOTI) opredeljuje splošno organizacijsko strukturo za sistem javnega prevoza, ki ga vodijo država, lokalne oblasti in njihove javne ustanove.Za storitve cestnega prevoza pravna ureditev določa možnost opravljanja storitve bodisi pod vodstvom javnega organa bodisi v okviru družbe, ki je podpisala pogodbo za določeno obdobje z organom organizatorjem (dodelitev javne storitve ali pogodbe o izvedbi javnega naročila).Upravljavci javnega potniškega prometa imajo tri glavne vire financiranja: prometni davek (VersementTransport), ki ga plačujejo podjetja s sedežem v določenem območju, prispevek občinskih in okrajnih oblasti ter prevoznine. Nekatere od ključnih nalog upravljavca javnega potniškega prometa so izbira oblike upravljanja (neposredno ali s prenosom), priprava pogodb z operaterji, razvoj javnega prevoza in optimizacije njegove oskrbe, določanje socialno ugodne cenovne politike, prispevanje k financiranju prevoznih storitev itd…Zvezna Republika NemčijaV Zvezni republiki Nemčiji je med 1960–1990 med različnimi operaterji prišlo do obdobja intenzivnejšega povezovanja z ustanovitvijo transportnih združenj (t. i. Verkehrsverbund), ki so želela ponuditi enotno mrežo poti, usklajene vozne rede ter sisteme vozovnic. Zato danes, čeprav je pristojnost podrobnejše ureditve javnega prometa prenesena z zvezne ravni na raven posamezne zvezne države, obstaja visoka stopnja integriranosti v javnem potniškem prometu.Zakonodajni okvir ureditve javnega potniškega prometa sestavljata Splošni zakon o železnicah (Allgemeines Eisenbahngesetz (AEG)) in Zakon o prevozu potnikov (Personenbeförderungsgesetz (PBefG)).Upravljavec javnega potniškega prometa je organiziran v obliki javne družbe, ustanovljene za zagotavljanje javnih storitev, ki jih podeljuje nacionalna vlada. Cilji, ki jih upravljavci javnega potniškega prometa uresničujejo, so: določitev splošne ravni storitev javnega prevoza in vozovnic, zagotovitev zadostne ponudbe storitev javnega prevoza za prebivalstvo, določitev ravni državnega financiranja in naložb v infrastrukturo. Poleg tega so tudi odgovorni za financiranje storitev javnega prevoza na območju upravljavca ter sprejemanje odločitev glede storitev javnega prevoza, ki jih je treba ponuditi, in pod kakšnimi pogoji. |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic a) v postopkih oziroma poslovanju javne uprave ali pravosodnih organov:  |
| Predlog zakona ne uvaja novih postopkov.**b) pri obveznostih strank do javne uprave ali pravosodnih organov:**Predlog zakona ne uvaja novih obveznosti strank. |
| 6.2 Presoja posledic za okolje, vključno s prostorskimi in varstvenimi vidiki: |
| Predlog zakona ne bo imel tovrstnih posledic. |
| 6.3 Presoja posledic za gospodarstvo: |
| Predlog zakona ne bo imel tovrstnih posledic. |
| 6.4 Presoja posledic za socialno področje, in sicer za: |
| Predlog zakona ne bo imel tovrstnih posledic. |
| 6.5 Presoja posledic za dokumente razvojnega načrtovanja, in sicer za: |
| Predlog zakona ne bo imel tovrstnih posledic. |
| **6.6 Presoja posledic za druga področja** |
| Predlog zakona ne bo imel tovrstnih posledic. |
| 6.7 Izvajanje sprejetega predpisa: |
| 1. a) Predstavitev sprejetega zakona:
* širši javnosti (mediji, spletne predstavitve).
1. b) Spremljanje izvajanja sprejetega predpisa:
* Izvajanje predpisa bo spremljalo Ministrstvu za okolje, podnebje in energijo Republike Slovenije kot v okviru rednega dela. Metodologija za spremljanje doseganja ciljev ni predvidena.
 |
| 6.8 Druge pomembne okoliščine v zvezi z vprašanji, ki jih ureja predlog zakona: |
| / |
| 7. Prikaz sodelovanja javnosti pri pripravi predloga zakona:Predlog zakona je bil 11. 4. 2025 objavljen na spletnem portalu E-demokracija, zainteresirani javnosti je bilo omogočeno, da do vključno 2. 4. 2025 lahko poda pripombe. V tem času s strani zainteresirane javnosti ni bilo podanih predlogov za spremembo oziroma ni bilo podanih pripomb. |
|  |
| 8. Podatek o zunanjem strokovnjaku oziroma pravni osebi, ki je sodelovala pri pripravi predloga zakona, in znesku plačila za ta namen: |
| Pri pripravi Predloga zakona o spremembah in dopolnitvah Zakona o upravljanju javnega potniškega prometa zunanji strokovnjak oziroma pravna oseba ni sodelovala. |
| 9. Navedba, kateri predstavniki predlagatelja bodo sodelovali pri delu državnega zbora in delovnih teles |
| Pri delu Državnega zbora Republike Slovenije in delovnih teles bodo sodelovali:* mag. Bojan Kumer, minister,
* mag. Tina Seršen, državna sekretarka,
* mag. Matjaž Vrčko, vodja sektorja in
* Suzana Tajnik, sekretarka.
 |
| **II. BESEDILO ČLENOV**1. člen

V Zakonu o upravljanju javnega potniškega prometa (Uradni list RS, št. 54/22 in 18/23 – ZDU-1O) se v 8. členu prvi odstavek spremeni tako, da se glasi:»(1) Za upravljanje z javnim potniškim prometom in zagotavljanje javnega linijskega prevoza potnikov, razen javnega linijskega prevoza v mestnem prometu in posebnega linijskega prevoza, kot javno dobrino z gospodarsko javno službo se ustanovi Družba za upravljanje javnega potniškega prometa (v nadaljnjem besedilu: družba). Družba ima izključno pravico za izvajanje dejavnosti v zvezi z zagotavljanjem ali upravljanjem omrežij, ki zagotavljajo javne storitve na področju prevoza z železnico, in opravlja vlogo pristojnega organa skladno z Uredbo (ES) št. 1370/2007 Evropskega parlamenta in Sveta z dne 23. oktobra 2007 o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in št. 1107/70 (UL L št. 315 z dne 3. 12. 2007, str. 1), zadnjič spremenjena z Uredbo (EU) 2016/2338 Evropskega parlamenta in Sveta z dne 14. decembra 2016 o spremembi Uredbe (ES) št. 1370/2007 v zvezi z odprtjem trga za notranje storitve železniškega potniškega prevoza (UL L št. 354 z dne 23. 12. 2016, str. 22), (v nadaljnjem besedilu: Uredba 1370/2007/ES).«.1. člen

V 16. členu se v drugem odstavku:- 4. točka spremeni tako, da se glasi:»4. izvaja plačila nadomestil za izvajanje obvezne gospodarske javne službe javni linijski prevoz potnikov, namensko porabo sredstev, natečenih iz naslova prodaje enotnih vozovnic, in plačila nadomestil na podlagi pogodb za integrirane linije;«;- v 8. točki besedilo »Uredbe (ES) št. 1370/2007 z dne 23. oktobra 2007 o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in št. 1107/70 (UL L št. 315 z dne 3. 12. 2007, str. 1), zadnjič spremenjene z Uredbo (EU) 2016/2338 Evropskega parlamenta in Sveta z dne 14. decembra 2016 o spremembi Uredbe (ES) št. 1370/2007 v zvezi z odprtjem trga za notranje storitve železniškega potniškega prevoza (UL L št. 354 z dne 23. 12. 2016, str. 22), (v nadaljnjem besedilu: Uredba 1370/2007/ES)« nadomesti z besedilom »Uredbe 1370/2007/ES«.Četrti odstavek se spremeni tako, da se glasi:»(4) Za izvajanje postopka dodeljevanja pogodb za izvajanje gospodarske javne službe medkrajevnega cestnega in železniškega linijskega prevoza (v nadaljnjem besedilu: izvajanje gospodarske javne službe) se uporabljajo predpisi, ki urejajo prevoze v cestnem in železniškem prometu, pri čemer je družba pooblaščena za izvajanje vseh aktivnosti v teh postopkih v svojem imenu in za svoj račun. Družba v svojem imenu in za svoj račun skrbi za pripravo in izvajanje postopkov oddaje storitev gospodarske javne službe v medkrajevnem linijskem prevozu, sklepanje pogodb z izbranimi izvajalci, opravljanje nadzora nad izvajanjem sklenjenih pogodb ter za financiranje izvajanja gospodarske javne službe.«.1. člen

V 17. členu se v drugem odstavku za 19. točko doda nova 20. točka, ki se glasi:»20. skrbi za financiranje izvajanja gospodarske javne službe;«.Dosedanja 20. točka postane 21. točka.1. člen

V 18. členu se v prvem odstavku v 6. točki podpičje nadomesti s piko, 7. točka pa se črta.1. člen

20. člen se spremeni tako, da se glasi:»20. člen(finančno poslovanje)Družba za potrebe preglednega financiranja javnega potniškega prometa vzpostavi in vodi enega ali več računov o svojem finančnem poslovanju. Družba mora finančna sredstva, ki jih prejme iz dejavnosti upravljanja javnega potniškega prometa, voditi ločeno od sredstev, ki jih prejme iz drugih dejavnosti.«.1. člen

V 26. členu se prvi odstavek spremeni tako, da se glasi:»(1) Zagotavljanje javne službe za izvajanje javnega linijskega prevoza potnikov iz 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, [54/22](https://www.uradni-list.si/glasilo-uradni-list-rs/vsebina/2022-01-1182) – ZUJPP, [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [23/24](https://www.uradni-list.si/glasilo-uradni-list-rs/vsebina/2024-01-0692) in [21/25](https://www.uradni-list.si/glasilo-uradni-list-rs/vsebina/2025-01-0758)) in 22., 23. in 24. člena tega zakona se financira iz prihodkov od prodaje vozovnic, s sredstvi proračuna Republike Slovenije, subvencij in drugih prihodkov, povezanih z izvajanjem te javne službe. Sredstva iz prodaje vozovnic, proračuna Republike Slovenije, subvencij lokalnih skupnosti in drugih prihodkov se vodijo na računu v skladu z 20. členom tega zakona.«.1. člen

V 29. členu se prvi odstavek spremeni tako, da se glasi:»(1) Integracijo virov financiranja javnega potniškega prometa izvaja družba tako, da vire financiranja zbira na računu v skladu z 20. členom tega zakona (v nadaljnjem besedilu tega člena: račun).«.Tretji odstavek se spremeni tako, da se glasi:»(3) Sredstva za financiranje javnega potniškega prometa in vsi prihodki od nakupa enotne vozovnice, zbrani na računu, so namenjeni le za poravnavo nadomestila stroškov, do katerih so na podlagi sklenjenih pogodb o izvajanju gospodarske javne službe upravičeni izvajalci.«.PREHODNE IN KONČNA DOLOČBA1. člen

(uskladitev podzakonskega predpisa)Vlada v treh mesecih od uveljavitve tega zakona uskladi Uredbo o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te javne službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23 in 103/24) z določbami tega zakona.1. člen

(prenos pogodbenih obveznosti)Družba prevzame izpolnjevanje obveznosti iz pogodbenih razmerij za izvajanje gospodarske javne službe javnega potniškega prometa v svojem imenu in za svoj račun v treh mesecih od uveljavitve tega zakona.1. člen

(uskladitev obstoječega pogodbenega razmerja med Republiko Slovenijo in družbo)Republika Slovenija in družba skleneta dodatek, s katerim se obstoječa pogodba, ki ureja medsebojne pravice in obveznosti, uskladi z določbami tega zakona najpozneje v treh mesecih od njegove uveljavitve.1. člen

(začetek veljavnosti)Ta zakon začne veljati 15 dan po objavi v Uradnem listu Republike Slovenije. |
| **III. OBRAZLOŽITEV ČLENOV** |
| **K 1. členu:** Ta člen podrobneje opredeljuje vlogo DUJPP v okviru zakonodaje Evropske unije in nacionalne zakonodaje, ki urejata javne storitve železniškega in cestnega potniškega prevoza, saj aktualni ZUJPP vloge tega subjekta ne določa dovolj transparentno.**K 2. členu:** V tem členu se razjasni pravna razmerja med udeleženci OGJS na način, ki izraža gospodarsko in poslovno stvarnost ter DUJPP omogoča izvajanje vseh nalog financiranja tako, kot so v ZUJPP tudi eksplicitno navedene. Z navedenim se tudi dodatno opredeli vlogo DUJPP skladno z Uredbo 1370/2007/ES. Skladno z drugim členom zadevne Uredbe 1370/2007/ES je DUJPP namreč »pristojni organ«, ki je odgovoren za sklenitev pogodbe o izvajanju javne službe. S tem ne bo več ovir , da DUJPP naroča storitve oziroma nastopa v pogodbenih razmerjih v svojem imenu in za svoj račun ter nastopa kot naročnik in neposredni prejemnik storitev od izvajalcev OGJS. V posledici navedenega bo DUJPP izvajal predpisane naloge financiranja, ki vključujejo plačevanje nadomestil prevoznikom, upravljanje z natečenimi sredstvi od prodaje enotne vozovnice, izdajanje računov ter poročanje in obračunavanje DDV.V tem členu se tudi nadalje razjasni pravna in finančna razmerja med udeleženci OGJS. Ker je DUJPP odgovoren za upravljanje z javnim potniškim prometom in zagotavljanje ter financiranje javnega linijskega prevoza potnikov, se s tem členom dodatno poudarja, da se skladno s tem členom *de facto* financira dejavnost družbe, tj. zagotavljanje in upravljanje omrežij, ki zagotavljajo javne storitve na področju prevoza z železnico, in opravljanje vloge pristojnega organa skladno z Uredbo (ES) št. 1370/2007. V okviru te dejavnosti družba ustvarja prihodke (med katerimi je npr. prodaja enotnih vozovnic) in stroške (med katerimi je npr. plačilo izvajalcem).**K 3. členu:** V tem členu se zagotavlja skladnost z 2. členom tega zakona o spremembah in dopolnitvah.**K 4. členu:** Z obravnavanim členom se iz veljavnega zakona črta dikcija, ki ni skladna z uveljavljenim terminološkim okvirom slovenske zakonodaje in povzroča pravno nekonsistentnost in nejasnost. Določba se tudi črta, ker njena vsebina že sistematično in celovito izhaja iz drugih določb zakona (primeroma 29. do 33. člen), s čimer se odpravlja morebitna redundanca in zagotavlja jasnost pravne ureditve.**K 5. členu:** V tem členu se ukinja vodenje dveh računov za potrebe preglednega upravljanja virov financiranja javnega potniškega prometa, saj je mogoče voditi vire tudi na podlagi notranjih kontov, družba pa je po veljavni zakonodaji vezana na določbe o ločenem računovodstvu iz naslova koncesionirane in lastne dejavnosti. Ureditev glede računov je tako prepuščena DUJPP, saj število računov ni povezano s knjigovodstvom. **K 6. členu:** V tem členu se zagotavlja skladnost s 5. členom tega zakona o spremembah.**K 7. členu:** V tem členu se zagotavlja skladnost s 5. in 6. členom tega zakona o spremembah.**K 8. členu:** V tem členu se organu, ki je sprejel podzakonski predpis o načinu izvajanja OGJS in o ureditvi sistema enotne vozovnice, nalaga obveznost, da uskladi omenjeni akt na način, da se jasno določi razdelitev pristojnosti med ministrstvom in DUJPP skladno z ZUJPP. Še posebej je treba opredeliti pojem »Organ JPP«. S sprejemom ZUJPP se je določila razveljavitev 3. člena tega predpisa, ki je določal, da je »Organ JPP« ministrstvo. Na ta način je nastala pravna praznina, saj uredba ne določa več ključnega subjekta, kar ustvarja nejasnosti tudi pri razlagi ZUJPP.**K 9. členu:** Člen določa, da družba v svojem imenu in za svoj račun prevzame izpolnjevanje obveznosti iz pogodbenih razmerij za izvajanje gospodarske javne službe javnega potniškega prometa. Ureditev je potrebna z vidika konsistentnosti in enotnosti izvajanja nalog, ki so podeljena družbi. Na podlagi navedenega se izpolnjevanje obveznosti iz pogodbenih razmerij za izvajanje gospodarske javne službe javnega potniškega prometa ter zagotavljanje zadostnih sredstev neposredno prenese na družbo.**K 10. členu:**V tem členu je predvidena sprememba pogodbe. Družba bo naloge in pristojnosti, ki so ji skladno s tem zakonom podeljene, opravljala v svojem imenu in za svoj račun, v povezavi s tem pa se mora uskladiti obstoječo pogodbo iz 18. člena ZUJPP, v okviru katere so urejene medsebojne pravice in obveznosti. Z dodatkom k pogodbi se pogodba spremeni na način, da bo skladna s 1., 2. in 5. členom tega zakona..**K 11. členu:** V tem členu je urejen začetek veljavnosti zakona, tako da zakon začne veljati 15 dan po objavi v Uradnem listu Republike Slovenije.  |
| IV. BESEDILO ČLENOV, KI SE SPREMINJAJO |
| **Zakon o upravljanju javnega potniškega prometa (Uradni list RS, št. 54/22 in 18/23 – ZDU-1O)****8. člen****(ustanovitev in dejavnost družbe)**(1) Za upravljanje z javnim potniškim prometom se ustanovi Družba za upravljanje javnega potniškega prometa (v nadaljnjem besedilu: družba).(2) Družba je organ javnega potniškega prometa v skladu z zakonom, ki ureja prevoze v cestnem prometu.(3) Družba opravlja naloge upravljavca javnega potniškega prometa, sodeluje pri pripravi strokovnih podlag za odločanje s področja javnega potniškega prometa in opravlja naloge, kot so določene v drugem odstavku 16. in drugem odstavku 17. člena tega zakona.(4) Družba uresničuje cilje iz prejšnjega člena.(5) Družba lahko poleg nalog iz drugega odstavka 16. in drugega odstavka 17. člena tega zakona opravlja še druge naloge, ki so potrebne za gospodarno in učinkovito upravljanje z javnim potniškim prometom.(6) Družba ne sme ustanoviti druge gospodarske družbe, pridobiti njenega poslovnega deleža ali ustanoviti druge pravne osebe.(7) Po predhodnem soglasju Vlade Republike Slovenije (v nadaljnjem besedilu: Vlada) lahko družba opravlja tudi drugo gospodarsko dejavnost v povezavi z javnim potniškim prometom.**16. člen****(javno pooblastilo)**(1) Družbi se podeli javno pooblastilo za zagotavljanje izvajanja obvezne gospodarske javne službe javni potniški promet, razen mestnega linijskega prevoza, posebnega linijskega prevoza, žičniškega prevoza in prevoza po vodnih poteh.(2) Na podlagi podeljenega javnega pooblastila družba opravlja naslednje naloge:1.      pripravlja in objavlja razpise za podelitev koncesij in postopke javnega naročanja za sklepanje pogodb o prevozih;2.      sklepa pogodbe z izbranimi izvajalci o izvajanju gospodarske javne službe javni linijski prevoz potnikov v avtobusnem medkrajevnem prevozu potnikov in opravlja nadzor nad izvajanjem sklenjenih pogodb;3.      sklepa pogodbe za integracijo medkrajevnega linijskega prevoza potnikov z mestnim linijskim prevozom potnikov, posebnim linijskim prevozom potnikov, prevozom potnikov z žičniškimi napravami in drugimi oblikami prevoza oziroma povezanih storitev;4.      izvaja plačila nadomestil za izvajanje obvezne gospodarske javne službe javni linijski prevoz potnikov, plačila poravnav med udeleženci enotne vozovnice in plačila nadomestil na podlagi pogodb za integrirane linije;5.      odvzema pravico do izvajanja gospodarske javne službe v skladu z zakonom, ki ureja prevoze v cestnem prometu;6.      izdaja dovoljenja za integrirane linije;7.      načrtuje, usklajuje in potrjuje vozne rede medkrajevnega linijskega avtobusnega prevoza potnikov ter potrjuje predlog voznega reda izvajalca, ki izvaja obvezno gospodarsko javno službo prevoza potnikov v železniškem prometu in sodeluje v postopku oblikovanja voznega reda omrežja javne železniške infrastrukture;8.      pripravlja letna poročila o izvajanju obvezne gospodarske javne službe v skladu s 7. členom Uredbe (ES) št. 1370/2007 z dne 23. oktobra 2007 o javnih storitvah železniškega in cestnega potniškega prevoza ter o razveljavitvi uredb Sveta (EGS) št. 1191/69 in št. 1107/70 (UL L št. 315 z dne 3. 12. 2007, str. 1), zadnjič spremenjene z Uredbo (EU) 2016/2338 Evropskega parlamenta in Sveta z dne 14. decembra 2016 o spremembi Uredbe (ES) št. 1370/2007 v zvezi z odprtjem trga za notranje storitve železniškega potniškega prevoza (UL L št. 354 z dne 23. 12. 2016, str. 22), (v nadaljnjem besedilu: Uredba 1370/2007/ES);9.      izvaja nadzor nad izvajanjem obvezne gospodarske javne službe javni linijski prevoz potnikov v notranjem cestnem in železniškem prometu;10.   druge naloge, ki so v skladu z zakonom, ki ureja prevoze v cestnem prometu, poverjene organu javnega potniškega prometa.(3) Družba mora pred začetkom postopka podelitve koncesije pridobiti soglasje nadzornega sveta družbe.(4) Za izvajanje postopka dodeljevanja pogodb za izvajanje gospodarske javne službe medkrajevnega cestnega in železniškega linijskega prevoza, ki je v pristojnosti države (v nadaljnjem besedilu: izvajanje gospodarske javne službe), se uporabljajo predpisi, ki urejajo prevoze v cestnem in železniškem prometu, pri čemer je družba pooblaščena za izvajanje vseh aktivnosti v teh postopkih v imenu in za račun Republike Slovenije. Družba v imenu in za račun Republike Slovenije skrbi za pripravo in izvajanje postopkov oddaje storitev gospodarske javne službe v medkrajevnem linijskem prevozu, sklepanje pogodb z izbranimi izvajalci, opravljanje nadzora nad izvajanjem sklenjenih pogodb ter za financiranje izvajanja gospodarske javne službe.**17. člen****(naloge družbe)**(1) Družba zagotavlja izvajanje javnega potniškega prometa, razen mestnega linijskega prevoza in posebnega linijskega prevoza, žičniškega prevoza in prevoza po vodnih poteh.(2) Družba v zvezi z upravljanjem javnega potniškega prometa opravlja naslednje naloge:1. sodeluje pri pripravi strokovnih podlag za določanje politike in strategije razvoja javnega potniškega prometa in drugih dokumentov s področja javnega potniškega prometa;
2. vodi daljinar;
3. upravlja registre voznih redov;
4. izvaja raziskave na področju javnega potniškega prometa;
5. spremlja potrebe uporabnikov javnega potniškega prometa in oblikuje ustrezne rešitve;
6. upravlja sistem enotne vozovnice, ki vključuje izdajo, prodajo in uporabo enotne vozovnice, izvaja delitve prihodkov od prodaje enotne vozovnice, rešuje reklamacije in pritožbe, upravlja kartične sheme, razvoj in vzdrževanje sistema enotne vozovnice ter vzpostavi, upravlja in vzdržuje enotni informacijski sistem in centralno informatizirano zbirko podatkov ter sklepa pogodbe o vključitvi v sistem enotne vozovnice;
7. pridobiva, analizira in obdeluje statistične podatke, ki izhajajo iz sistema enotne vozovnice in so ključni za nadaljnje obračune;
8. zagotavlja vzdrževanje centralne informatizirane zbirke podatkov v skladu z zakonom, ki ureja prevoze v cestnem prometu;
9. pripravlja letni program dela in finančni načrt;
10. pripravlja strokovne podlage s področja upravljanja javnega potniškega prometa;
11. sodeluje z drugimi institucijami in organi pri izdelavi študij, strategij, dolgoročnih planov in načrtov;
12. sklepa pogodbe z lokalnimi skupnostmi in zasebnim sektorjem o sofinanciranju izvajanja gospodarske javne službe javni potniški promet;
13. izvaja priglasitve posebnih linijskih prevozov in vodenje registra;
14. zagotavlja promocijo javnega prevoza;
15. določa potrebe po prevoznih storitvah medkrajevnega linijskega prevoza;
16. objavlja informacije skladno z Uredbo 1370/2007/ES;
17. zagotavlja klicni center za podporo potnikom in udeležencem v sistemu javnega potniškega prometa;
18. izvaja kontrolo nad uporabo enotnih vozovnic;
19. omogoča načrtovanje poti integriranega javnega potniškega prometa v notranjem prometu, dostop do voznih redov, cenikov vozovnic in prometnih informacij;
20. druge naloge, ki jih družbi podeljuje drug zakon s področja javnega potniškega prometa.

**18. člen****(medsebojne pravice in obveznosti)**(1) Republika Slovenija z družbo sklene pogodbo, s katero uredi medsebojne pravice in obveznosti, zlasti glede:* 1. vsebine ter načina določanja in usklajevanja letnega programa dela družbe;
	2. načina določanja in usklajevanja višine nadomestila za opravljanje nalog iz drugega odstavka 16. in drugega odstavka 17. člena tega zakona;
	3. načina in roka financiranja družbe iz proračuna Republike Slovenije;
	4. načina in oblike nadzora, ki ga nad družbo izvaja Republika Slovenija v zvezi z izvajanjem pogodbenih obveznosti, zlasti kakovosti in pravočasnosti izvajanja nalog;
	5. načina določanja in usklajevanja višine sredstev za financiranje izvajanja gospodarskih javnih služb ter drugih stroškov izvajalcev gospodarskih javnih služb medkrajevnega linijskega prevoza, dogovorjenih s sklenjenimi pogodbami za izvajanje gospodarskih javnih služb;
	6. vsebine in načina letnega poročanja družbe o opravljenem delu, zlasti o doseganju ciljev javnega potniškega prometa iz 7. člena tega zakona;
	7. načina vodenja evidenc sredstev in virov sredstev v upravljanju družbe.

(2) Pogodba iz prejšnjega odstavka se sklepa za nedoločen čas.(3) Za izvajanje pogodbe in financiranje storitev upravljanja javnega potniškega prometa skrbi ministrstvo.**20. člen****(ločeni računi)**(1) Družba za potrebe preglednega upravljanja virov financiranja javnega potniškega prometa vzpostavi in vodi naslednje ločene račune o svojem finančnem poslovanju:-        račun, na katerem zbira sredstva za financiranje javnega potniškega prometa (prvi odstavek 29. člena tega zakona) in vse prihodke od nakupa enotne vozovnice (30. člen tega zakona);-        račun, na katerem zbira preostala sredstva za opravljanje svoje dejavnosti.(2) Družba mora finančna sredstva, ki jih prejme iz dejavnosti upravljanja javnega potniškega prometa, voditi ločeno od sredstev, ki jih prejme iz drugih dejavnosti.**26. člen****(financiranje gospodarskih javnih služb)**(1) Javna služba za izvajanje javnega linijskega prevoza potnikov iz 50. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo, 67/19 in 94/21) in 22., 23. in 24. člena tega zakona se financira iz prihodkov od prodaje vozovnic, s sredstvi proračuna Republike Slovenije, subvencij in drugih prihodkov, povezanih z izvajanjem te javne službe. Sredstva iz prodaje vozovnic, proračuna Republike Slovenije, subvencij lokalnih skupnosti in drugih prihodkov se vodijo na računu iz prve alineje prvega odstavka 20. člena tega zakona.(2) Če se opravljanje prevozov potnikov na določeni liniji v pogojih gospodarske javne službe uvede na predlog lokalne skupnosti in je izvajanje linije pretežno v interesu te lokalne skupnosti, jo lokalna skupnost sofinancira.(3) Minister predpiše metodologijo sofinanciranja linij iz prejšnjega odstavka.**29. člen****(integracija sredstev za financiranje)**(1) Integracijo virov financiranja javnega potniškega prometa izvaja družba tako, da vire financiranja zbira na računu iz prve alineje prvega odstavka 20. člena tega zakona (v nadaljnjem besedilu tega člena: račun).(2) Na računu se zbirajo in upravljajo vsi viri financiranja javnega potniškega prometa, ki se za financiranje gospodarske javne službe iz četrtega odstavka 16. člena tega zakona zagotavljajo na državni in lokalni ravni ter iz zasebnih virov.(3) Sredstva, zbrana na računu, so namenjena le za poravnavo nadomestila stroškov, do katerih so na podlagi sklenjenih pogodb o izvajanju gospodarske javne službe upravičeni izvajalci.(4) Za sklepanje pogodb z vsemi sofinancerji, kot so lokalne skupnosti in zasebni sektor, je pristojna družba. |
|  |
| V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU |
| Skladno s prvo in tretjo alinejo prvega odstavka 142. člena Poslovnika državnega zbora (Uradni list RS, št. 92/07 – uradno prečiščeno besedilo, 105/10, 80/13, 38/17, 46/20, 105/21 – odl. US, 111/21, 58/23 in 35/24) se predlaga, da se predlog Zakona o spremembah in dopolnitvah Zakona o upravljanju potniškega prometa obravnava po skrajšanem postopku, saj gre za manj zahtevne spremembe in dopolnitve Zakona o upravljanju potniškega prometa. |